
INTRODUCERE 


Națiunea este o formă de comunitate etnico-socială a oamenilor, produs al 
dezvoltării societății pe o treaptă superioară, având ca trăsături definitorii comunitatea de 
teritoriu, a intereselor economice, a originii limbii şi culturii şi o anumită factură psihică. 
(Ilinca, N., 1999, p.77) 

Identificarea etnică reprezintă recunoaşterea apartenenței la un grup etnic, 
manifestată atât în relațiile cu ceilaţi, cât şi în percepţia proprie. (Erdeli, G., Costache, S., 
1999, p.156) 

Identitatea etnică este complexul caracteristicilor specifice unui anumit grup etnic, 
conştientizate la nivelul grupului respectiv, care îl diferențiază de alte grupuri etnice. 
(Erdeli, G., Costache, S., 1999, p.156) 

Etnia este un grup uman a cărui unitate comportă raporturi originale de paternitate, 
care se exprimă printr-o comunitate de caractere ereditare, dar este îmbogăţit de aporturile 
culturale (limbă, credință, mod de existență). Etnia stă la baza formării unui popor sau a 
unei naţiuni. La baza oricărei etnii sau limbă, graiul comun specific unui teritoriu bine 
determinat se adaugă aceleaşi obiceiuri, tradiţii culturale, aspirații comune şi conștiința 
urmașilor, apoi structura psihică şi conţinutul activităţiilor economice. Fiecare popor îşi are 
propriul şi singurul spațiu etnic, însă unele etnii nu au teritoriu propriu, precum populațiile 
nomade. În alte cazuri, unele etnii, din cauza unor vicisitudini ale vremurilor, au părăsit 
teritoriile etnice şi au prosperat la distanţe foarte mari, formându-se ca minorităţi etnice, 
cum sunt țiganii, apoi evreii, care de-abia în 1947 au reușit să-şi reformeze statul propriu 
pe fostul teritoriu de formare a etniei evreieşti. Aceste etnii, în cazul diferitelor state, au un 
statut de naţionalitate conlocuitoare. În anul 1923 statul român recunoaşte existența 
evreilor în cadrul noii Constituţii elaborate. 

Termenul de etnie este extrem de vechi ca folosință, mergând înapoi în istorie până 
în perioada Antichității. El are la bază un cuvânt grecesc, „ethnos”, care în traducere liberă, 
are semnificația de „popor”. 

Evreii reprezintă o populație iudaică, originară prin tradiție din Israel şi Iudeea 
antică, ce a pătruns şi în România, în principal în secolele XIX-XX, prin Nordul Moldovei 
şi prin Maramureş. Populaţia evreiască este concentrată, în special, în mediul urban, cu 
precădere în marile oraşe, având un grad ridicat de instruire şi scolarizare. (Erdeli, G., 


Costache, S., 1999, p. 120). 


CAPITOLUL I. CONTEXTUL EXPLICATIV AL 
PREZENTEI EVREILOR PE TERITORIUL ROMÂNIEI 


Antichitate 


Poporul evreu a avut o istorie mai puțin obișnuită, timp de 2000 de ani neavând un 
stat teritorial identificabil concret, lumea evreiască fiind o imensă diaspora, răspândită din 
Britania până în Balcani, din Spania până în Rusia. Istoria sa este o istorie a raporturilor cu 
populaţiile majoritare, a luptei pentru supraviețuire etnică sau pentru emancipare, pentru 
afirmarea identităţii de neam, religioase, culturale. 

Cea mai veche semnalare a prezenței evreilor pe teritoriile româneşti ar putea fi 
plasată înaintea erei noastre, sec. I. î.H., în zona Dunării şi a Mării Negre. Este vorba 
despre evrei veniți din Palestina și stabiliți în aceste zone pentru practicarea comerțului cu 
dacii. Există documente care atestă că Decebal le-ar fi atribuit orașul Thalamus (Talmaci), 
aproape de Turnu Roşu în Transilvania (C. Iancu, 1996). În perioada Daciei romane, odată 
cu cucerirea statului dac, au fost aduse pe teritoriul dacic trupe romane din Palestina — 
celebra legiune a XIII-a Gemina. Odată cu aceştia, au venit în Dacia şi mulți comercianţi și 
coloniști evrei, ce au practicat negoţul cu această ţară atât de bogată. 

Urmele prezenţei lor sunt diverse: inscripții mortuare pe zidurile altarelor de 
rugăciune, plăcuţe votive, monede iudaice cu simboluri specifice, pietre de mormânt etc. 
(S. Costachie, 2004). Începând cu această perioadă, grupele de populaţie iudaică venite 
odată cu legiunile cuceritoare s-au stabilit aici alături de băștinași, continuîndu-şi viaţa în 
modul lor tradițional. 

Populația evreiască din România a avut un rol important în viața societății 
româneşti, atât prin prezenţa sa fizică în cadrul orașelor şi satelor din ţara noastră, cât mai 
ales prin prezența sa economică, care de-a lungul secolului XIX și începutul secolului XX 
a influențat dezvoltarea României și trecerea sa de la o societate agrară la o societate 
capitalistă. 

Această populaţie a reprezentat un subiect de studiu foarte interesant, abordările 
desfăşurate de-a lungul timpului diferind funcție de perioada istorică, contextul politic, 
social şi economic, dar şi funcție de relaţiile existente între evrei şi români la un moment 


dat. (Costachie, S., p.11). 


A.Aguirre şi J.H. Turner, afirmau că un evreu este un evreu, printre altele, pentru că 
împărtăşeau religia mozaică. Limba maternă şi religia mozaică, au constituit pentru evrei 
un element de bază, de departajare față de români, element care a permis păstrarea 
identităţii lor naționale. 

Este vorba şi despre amprenta spirituală regăsibilă în cadrul comunităţilor evreieşti, de-a 
lungul timpului şi chiar în prezent, amprentă definitorie în schiţarea imaginii unei 
comunități evreieşti. 

În ceea ce priveşte vechimea populaţiei evreieşti pe teritoriul României, aceasta pleacă de 
la nişte probleme incitante şi greu de analizat, a unor urme materiale. 

Populația evreiască din România a reprezentat o etnie deosebită, atât din punct de 
vedere al aspectelor cantitative, numerice, specifice evoluției multiseculare pe aceste 
teritorii, cât şi din punct de vedere al aspectelor calitative, care au definit această etnie în 
spațiul carpato-danubiano-pontic. 

Prezența evreilor şi evoluția lor au dus la individualizarea unor caracteristici 
proprii, care i-au diferențiat în timp şi spaţiu de majoritatea românească, dar care, în același 
timp, s-au constituit ca elemente fundamentale în definirea acestei populații. Aceste 
caracteristici ale prezenței evreilor pe teritoriul României, se pot grupa în trei mari 
categorii principale: 

- caracteristici geo-istorice, ce cuprinde o latură geografică teritorială, dar şi o latură 
istorică temporală. 

- caracteristici socio-economice, care fac trimitere la ghidarea spre meserii viabile, o 
orientare spre diferite profesii sau afaceri, care aduceau profituri substanțiale 

- caracteristici geo-politice, ce se referă la trăsăturile caracteristice ale evreilor de pe 


teritoriul ţării noastre, care sunt extrem de diverse și de interesante. 


Căi de pătrundere a populaţiei evreiești pe teritoriul României, până în anul 


1880 


Referitor la populaţia evreiască, s-au putut delimita trei mari perioade, până în anul 
1800, fiecare dintre ele cu trăsături proprii şi cu modalităţi de atestare caracteristice. 

O primă perioadă a stabilirii lor pe teritoriul românesc, extinsă până în secolul XV, 
a fost săracă (probabil şi grupurile de evrei au fost puţine şi restrânse numeric, iar ținerea 


evidenţei populațiilor în acea perioadă era o activitate foarte sporadică şi cu totul 


ocazională şi disparate în timp. Specific pentru această perioadă este apariția unor 
însemnări referitoare la evreii din Transilvania, în timpul domniei unor regi maghiari (mai 
cunoscuţi fiind Ladislau I şi Coloman). Este perioada în care apar primele documente 
comerciale, alături de o serie de documente proprii comunității evreieşti emise de rabini. 
Concluzia acestei perioade, este că diferite grupuri de evrei, încep să se stabilească în 
localităţile existente, având ca principală ocupaţie comerțul de tranzit. 

A doua perioadă a stabilirii evreilor în România poate fi considerată cea desfășurată 
de-a lungul secolelor XV-XVII. În această perioadă apare un nou fenomen: imigrarea din 
Polonia şi Galiţia, spre Moldova şi ulterior spre Muntenia. Nici Munţii Carpaţi nu au 
constituit o piedică în calea evreilor ce au trecut din Moldova, în Nordul Transilvaniei. 
Pătrunderea evreilor în Maramureş prezintă o dovadă a continuității specifice poporului 
român din toate provinciile istorice românești. 

A treia perioadă se desfăşoară de-a lungul secolului XVIII, prin prezenţa unui nou 
fenomen în Moldova, și anume: chemarea de către unii boieri moldoveni a negustorilor 
evrei, în vederea dezvoltării comerțului în orașele şi târgurile moldoveneşti, cât și pentru 
crearea unor noi așezări, de regulă târguri. O altă caracteristică a acestei perioade este 
apariția primelor menționări statistice asupra populației evreiești din Banat. (Costachie, S., 
2004, p.20-46). În Banat deportările evreilor au avut loc în mică măsură, majoritatea 
migrând în Israel. În cadrul provinciilor istorice tradiţionale românești din această perioadă 


menționăm: Moldova, Transilvania, Țara Românească. 


Evoluţia demografică a populaţiei evreiești din România în secolul XIX 


Despre evoluția demografică a populaţiei evreieşti din România în secolul XIX, 
principalul fenomen îl reprezintă creşterea numărului de evrei din Principate, care s-a axat, 
apropae în totalitate, pe un proces de imigrare masivă, orientat clasic pe direcția nord-sud. 
O altă caracteristică ar putea fi modul în care etnia evreiască din România a cunoscut 
variaţii din punct de vedere numeric pe parcursul acestui secol. Cazuri aparte ale evoluţiei 
numerice a evreilor din Moldova, Transilvania şi Ţara Românească sunt reprezentate de 


situația târgurilor. 


Evoluţia demografică a populaţiei evreiești din România în secolul XX 


Secolul XX a constituit o perioadă deosebită în evoluția demografică a populaţiei 
evreieşti din România. De-a lungul celor 100 ani, din 1900 până în 2000, populația 
evreiască s-a mișcat de la o extremă la alta. Poate fi considerată o perioadă dramatică şi 
complexă a evreilor pe aceste teritorii. Se remarcă o creştere aproape explozivă a 
numărului de evrei în toate provinciile istorice românești aflate în componența Regatului 
România. 

În 1940 sute de evrei, o parte din ei refugiaţi din alte ţări, au pleacat în fiecare lună 
spre Palestina, în mod ilegal (80 000 evrei au părăsit România pe parcursul unui an). În 
1941 când s-a declarat război României a constituit perioada cea mai cruntă din istoria 
evreilor în România. În regiunile cedate Ungariei, o organizaţie antisemită, au ucis sau 
predat Germaniei naziste circa 120.000 de evrei. 

Masacrul de la Odessa este cea mai mare crimă săvârșită vreodată de armata 
română și a avut loc 6 zile după intrarea trupelor române în Odessa. Când aproximativ 
5000 de persoane au fost spânzurate de felinare și balcoane, în majoritate evrei. Alţi 19.000 
de evrei au fost arestaţi pe cartiere și deținuți în hangare, biserici şi săli publice. Sute dintre 
ei au fost împuşcaţi cu mitraliera, apoi stropiţi cu benzină şi arşi. Încă 5000 au fost închişi 
în 3 depozite industriale mari. După cele şase zile grele s-a constatat că doar 33.885 de 
evrei supraviețuitori (dintr-o comunitate inițială de circa 50.000 înainte de război). 

În iunie, 1941 s-a declanşat pogromul de la Iaşi în care 12.000 de evrei ieşeni, au 
fost măcelăriți sau închiși într-un tren de marfă în care au murit de sete şi foame. 

La 23 august 1944 evreii din România au părăsit ţara, emigrând spre statul care 


accepta să plătească pentru ei, Israel. 


Recensământul din 1992 


Peste 95% trăiesc în mediul urban, mai ales în Timişoara (549 evrei) şi Arad (279 
evrei), mai puţini în Reşiţa, Lugoj şi Caransebeş (Fig. 1). În literatura geografică se 
specifică faptul că evreii nu au avut contact direct cu satul românesc "decât prin cârciumile 


sau dughenele de care dispuneau”. 


Contactul direct cu sătenii s-a efectuat doar prin exploatarea economică şi 
financiară a acestora. În secolul trecut, fiecare stat bogat avea cel puţin o familie de evrei. 
Deoarece nu au avut o formă de 
viață rurală care să-i pună în 
contact direct cu sătenii bănăţeni, 
evreii nu au nicio influență 
asupra culturii rurale din Banat. 
La sfârşitul secolului al XVIII- 
lea existau școli evreieşti la 
Timişoara, Lugoj şi Arad. A 
crescut numărul evreilor (evrei 
germani, maghiari) prin 


dezvoltarea comerțului între 


diversele provincii ale Imperiului Dualist. Fig. 1 Mărimea populației evreieşti pe județe, în 1992 
În prima jumătate a secolului (sursă Institutul de Statistică) 
al XIX-lea au venit în România din Galiţia, Polonia, Rusia Meridională, fiind de ramură 
semită. 
Se desprinde concentrarea mai mare a evreilor în orașele mari, în centrele 


administrative şi în localitățile industriale, în care evreii ocupau posturi de conducere sau 


se ocupau de meşteşuguri şi comerț. 


Recensământul din 2002 


Prima concluzie care se 
desprinde conform cifrei 
înregistrate în recensământul din 
anul 2002, este că procesul de 


descreştere numerică, de involuţie 


demografică, se păstrează pentru 


Fig. 2 Mărimea populaţiei evreieşti pe judeţe, în 2002 
(sursă Institutul de Statistică) 


această perioadă. Ceea ce este nou în această 


direcţie este faptul că, raportat la perioada anterioară (1977-1992), 


ritmul în care a scăzut numărul populației evreieşti s-a mai temperat într-o oarecare 
măsură. 

În fig. 2 se observă mărimea populaţiei evreiești pe judeţe, în anul 2002. Se 
înregistrează un număr ridicat în județul Iași şi în judeţul Timiş. 

În Fig. 3 avem reprezentată situaţia evreilor la recensămintele din România la 
nivelul anilor 1938-2002, în care observăm o creştere vizibil de mare în anul 1956. După 
care, populaţia evreiască înregistrează mari scăderi, anul 1970 cu 24.667 persoane, în anul 


1977 cu 24.288 de persoane, în 1992 cu 8958 de persoane şi în 2002 cu 6.179 de persoane. 


Recensăminte 


1938 1956 1970 1977 1992 2002 


Fig. 3 Recensămintele 


CAPITOLUL II. REPARTIŢIA TERITORIALĂ A 
EVREILOR 


În ceea ce privește repartiţia teritorială a evreilor, în special la nivel de judeţ, 
numărul maxim de evrei va fi regăsit în două mari areale, și anume: în zonele vestice și în 
interiorul Transilvaniei (judeţele Timiș, Cluj, Bihor, Arad, Mureş) şi în unele zone 
tradiționale din Moldova (judeţele Iași, Neamţ şi Bacău). Aceştia se mai regăsesc și în 
Bucureşti, Botoşani, Suceava, Iaşi. 

Bucureşti, capitala României, se află în sud-estul țării. Bucureștiul devine, către 
sfârșitul sec. XVII, un important centru al prezenţei evreilor în Muntenia, lucru demonstrat 
şi de prezenţa pietrelor tombale în cimitirele evreieşti ale oraşului, cea mai veche fiind 
datată 1682. Evreii sunt secretari ai domnului, cămătari, negustori (cei veniţi din Imperiul 
Otoman in special au înlesniri comerciale şi beneficiază de protecţie). Totusi, cea mai veche 
menţiune în documentele oficiale de curte despre evreii din Bucureşti datează din secolul 
al XVI-lea Menţionările referitoare la Bucureşti sunt însă mult mai vechi, datând de la 
1573, când apar în documente oficiale de curte numiri ale unor evrei pe posturi de secretari 
sau cancelari ai domnitorului, beneficiind de facilități şi înlesniri, care s-au răsfrânt şi 
asupra conaţionalilor din oraş, chiar dacă aceştia nu dețineau funcții importante, deşi în 
epocă apar şi măsuri pugnitive referitoare la evrei, cazul pravileleor date de Matei Basarab, 
sau a încercărilor de convertire la ortodoxie făcute tot de Matei Basarab către sfârşitul 
domniei sale, comunităţile evreieşti din Bucureşti prosperă şi încep chiar să dețină 
proprietăţi. Demn de remarcat este cazul de la 1678 când un evreu închiriază teren în zona 
comercială a Lipscanilor pentru a ridica ulterior prăvălii şi case. Astfel la la sfârșitul 
secolului XVII, comunitatea din capitală era stabilă, bine organizată şi dispunea de 
sinagogi în care îşi putea defăşura viaţa spirituală fără probleme. 

Templul Coral din Bucureşti este o sinagogă a Comunităţii Evreilor din Bucureşti, 
fiind cel mai mare lăcaș de cult mozaic din oraș. Edificiul a fost construit între anii 1864- 
1866, fiind renovat în 1932 şi 1945. A trecut prin numeroase devastari de-a lungul istoriei 
comunitatii evreiesti din Bucuresti. 

Botoșani 

Centrului Vechi al botoşanilor, care este şi a fost un centru comercial, predominant 


evreiesc, parte constitutivă din vechiul cartier evreiesc, şi un ansamblu arhitectural extrem 


10 


de relevant deopotrivă pentru comunitatea evreiască, pentru istoria locului, pentru 
dezvoltarea urbană, cea capitalistă, precum şi pentru circulația influențelor arhitecturale. 

Suceava este un oraş situat într-o zonă de păduri, o zonă foarte turistică. Una dintre 
cele mai vechi minorităţi etnice din Bucovina este cea a evreilor. Prima atestare 
documentară a evreilor din Suceava datează din anul 1473 într-o scrisoare trimisă de către 
un localnic cuiva din Bistriţa. De asemenea, tradiția atestă şi faptul că domnitorul Ștefan 
cel Mare a avut un medic evreu cu numele de $mil. La Suceava si Cernăuţi, comunitățile 
organizate ca entități de sine stătătoare conform legilor locale se supun modului de 
organizare austriac în 1786 având statut de asociaţii confesionale. 

Sinagoga Gah a fost construită în anul 1870 şi este singura sinagoga funcțională din 
judeţul Suceava. Este situată central. 

Iaşi 

Înainte de al Doilea Razboi Mondial, Iasul avea o populatie de cca 100.000 de 
locuitori, jumatate fiind evrei. Era un oras cosmopolit, un adevarat centru cultural. ÎPrimele 
documente care ne vorbesc de vechimea evreilor în laşi şi deci a unei Comunităţi sunt 
pietrele funerare din cimitirul situat în Ciurchi, dintre care cea mai veche ar purta data 
anului 1467. Interactiunile dintre cultura evreiasca si cea românească au fost foarte 
puternice de-a lungul timpului. Comunitatea evreiască din Iaşi a fost mare şi importantă 
din punct de vedere economic, social şi cultural. Evreii au contribuit la dezvoltarea 
comerţului intern prin lărgirea pieţei de mărfuri şi susținând schimburi cu exteriorul. Au 
început a practica şi arendăşia, remarcându-se prin „orânda cârciumăritului” (se numeau la 
un moment dat chiar „orânde jidoveşti”) în târguri, oraşe şi sate, închiriind imobile, 
terenuri, poduri, vămi, poverne, accize etc., şi, de asemenea, realizând activităţi 
manufacturiere, deţinând mici ateliere, la care se adăuga de obicei şi o mică dugheană 
pentru a vinde produsele sau fiind negustori sau meşteşugari ambulanți. 

Sinagoga Mare a fost construită în perioada 1657-1671, fiind cel mai vechi edificiu 
de cult mozaic de pe teritoriul României. Este cea mai renumită şi cea mai cunoscută 
sinagogă din laşi, fiind socotit cel mai vechi monument de arhitectură din România. 
Datorită vechimii sale, a fost inclusă pe Lista monumentelor istorice din județul Iaşi în anul 
2004. Sinagoga Mare nu era doar o simplă sinagogă, era un simbol al vechimii comunităţii 


şi al continuității sale în spaţiul ieşean. 

Fig. 4 Repartiția teritorială a evreilor în România 
(sursă https://commons.wikimedia.org ) 


Ca o concluzie finală referitoare la situația populaţiei evreieşti din România la 
începutul noului mileniu, putem afirma, pe deplin justificat, faptul că, această populaţie cu 
o prezență veche în istoria acestor meleaguri, se află astăzi într-o situaţie demografică 
deosebită. Populaţia evreiască din România scade continuu şi constant din punct de vedere 
numeric. 

Modificările teritoriale referitoare la repartiţia evreilor la nivel de judeţ, se păstrează în linii 
mari, chiar dacă între diferitele judeţe importante în ceea ce priveşte prezenţa evreilor, apar 
unele schimbări de poziţie. 

Regresul demografic specific evreilor de la începutul noului secol XXI, se va face 
simţit, nu numai în domeniul numeric şi al ponderilor specifice acestei populații, cât mai 


ales în ceea ce privește aspectele sociale şi economice legate de această etnie. 

CAPITOLUL III. CARACTERISTICI IDENTITARE 


Populația evreiască din România a funcționat întotdeauna ca un grup uman, o 
categorie de populație bine individualizată şi structurată, indiferent de perioada istorică la 
care putem face referire. Această individualitate, extrem de vizibilă în trecut, a avut la 
bază, atât tipul de religie diferit față de religia majoritarilor români, cât şi o serie de 
particularități reliefate mai ales în domeniul structurii sociale, economice, al stratificării în 
interiorul societății românești, al ocuăațiilor specifice acestei populații şi nu în ultimul 
rând, rolul şi locul acestei etnii în cadrul vieţii economice a poporului român. Evreii din 
România, au dat dovadă de o vitalitate economică și intelectuală deosebită, ocupând un loc 
strategic în viața comercială și culturală a României. (Costachie, 2004, p.184) 

O primă trăsătură socială, specifică evreilor din România, se referă la nivelul de 
școlarizare, locul şi rolul educației şi învățământului în viața aceste populații. Educaţia și 
instrucția în general, au constituit obiective de o însemnătate deosebită pentru toate 
comunităţile evreieşti din România. În perioadele de început, şcolile evreieşti funcționau 
fie în cadrul sinagogilor, fie în imediata apropiere a lor. Atenţia acordată procesului 
educaţional era atât de mare încât, chiar şi în perioadele “negre” ale existenţei comunității , 
instrucția continua să fie făcută, uneori cu eforturi foarte mari, dovadă a faptului că evreii 
conştientizau pe deplin importanța pregătirii viitoarelor generaţii şi faptul că prin aceasta 
populaţia evreiească continua să existe şi să supravieţuiască. (Costachie, 2004, p.171) 

Un alt element caracteristic populației evreiești din România, care a jutat la 
evidenţierea acestuia în raport cu marea majoritate românească, a fost reprezentat de portul 
specific evreilor. Îmbrăcămintea şi modul de a se îmbrăca, specific evreilor din România, a 
reprezantat o dovadă a locului de origine al lor, cât şi a tradiţiei păstrate de-a lungul 
timpului. Analiza costumului evreiesc ne permite depistarea locului de origine al 
comunităților sau indivizilor care sau stabilit pe 
teritoriul țării, cât şi un anumit statut în cadrul societății române, şi mai ales în cadrul 


comunității evreieşti din care făcea parte. 

JEWISH PRAYER COSTUME 


Costumul bărbătesc (Fig. 5 ) era = ie 


caracterizat de pantaloni largi, cu brâu 


mare, cămaşă albă, vestă fără mâneci, iar 
prayer shawl 


pe cap se purta o scufie din stofă. În zilele 


temple memorial bands 


de sărbătoare, bărbaţii purtau caftan de prayer book 


stambă până la gleznă, cu manşete mari, 


A A A 3 fringes 
uneori întoarse. Brâul larg înfășurat de mai 


multe ori. Peste caftan se purta o fermenea 


din stofă, care pe timpul iernii era 
| | Ș Fig. 5 Costumul bărbătesc 
îmblănită, de regulă calitatea blănii arătând (sursă https://ro.pinterest.com ) 


potenţa financiară a purtătorului. Deasupra, iarna, se purta o manta din rips negru, lungă şi 


largă, asemănătoare cu sutana călugărilor. 


În ceea ce priveşte portul femeii 
evreice din România, regăsim o 
caracteristică interesantă: spre deosebire de 
bărbat, femeia evreică se îmbrăca foarte 
asemănător cu femeia româncă (Fig. 6 ). 


(Costachie, 2004, p.173) 


O altă trăsătură socială care 


: PS , n a dr Por Fig. 6 Portul femeii 
evidențiază populația evreiască din România (sursă https://ro.pinterest.com ) 


este reprezentată de limba vorbită. Deşi din acest punct de vedere evreii din România au 
dat dovadă de o mare adaptabilitate, această caracteristică prezintă un anumit specific 
teritorial. În Moldova, limba cea mai răspândită în cadrul comunităţilor evreieşti a fost 
româna. Evreii din această provincie istorică românească s-au adaptat atât de bine noilor 
condiţii de trai, încât învăţarea limbii române nu a fost o problemă. În interiorul 
comunităţilor evreiești s-au păstrat limbile materne specifice fiecărui grup de evrei. În 
Moldova, alături de română se mai vorbea şi idişul. Idişul reprezintă un dialect iudeo- 
german îmbogățit cu împrumutri slave şi românești. Un alt dialec întâlnit pe teritoriul țării 
a fost cel iudeo-spaniol, specific sepharzilor, dar s-a pierdut în mare măsură odată cu 
diminuarea numerică a comunităţii sepharde, fiind vorbit în prezent de mai puţin de 100 de 


evrei din toată România. (Costachie, 2004, p. 175) 

Un alt element cu însemnătate socială poate fi considerat şi cel din domeniul 
numelor patronimice. Grupurile vechi de evrei, consideraţi “evrei pământeni” au adoptat 
pentru numele de familie terminația “escu” şi “eanu” ataşat la nume biblice, specific 
evreieşti: Avramescu, lacobescu, etc. O altă categorie de nume de familie evreieşti au 
rezultat din alăturarea bazei numelui format din denumirea ocupaţiei, la care s-a adăugat 
terminaţia”aru”: Ciubotaru, Făinaru, etc. În prezent, datorită integrării puternice a 
populaţiei evreieşti în angrenajul socio-economic al României, elementul reprezentat de 
numele patronimice a fost puternic atenuat, în puţine cazuri, astăzi, putându-se face o 
diferenţiere a evreilor după acest criteriu. (Costachie, 2004, p. 176) 

În afara trăsăturilor sociale, de o mare însemnătate în conturarea corectă a imaginii 
referitoare la populaţia evreiască din România, este şi înţelegerea locului şi rolului 
comunității în viaţa lor. Comunitatea reprezintă una dintre cele mai importante realizări ale 
populaţiei evreiești, nu numai din România, dar de oriunde în lume. Ea este principala 
instituţie a evreilor din România, care îndeplineşte o serie de funcţii atât în plan 
organizatoric cât şi în plan relaţional. (Costachie, 2004, p. 177) 

Un alt aspect definitoriu al vieţii sociale a evreilor este reprezentat de viața 
spirituală. Din acest punct de vedere, populaţia evreiască este singura populaţie care 
beneficiază de o religie etnică, proprie, și 
anume iudaismul. Întreaga civilizaţie iudaică 
sa constituit în jurul religie monoteiste, care 
are un rol de prim rang în viaţa fiecărui 
evreu. Esenţa locației, repreprezentând locul 
de întâlnire cu Dumnezeu, este sinagoga. 
(Fig. 7) Sinagoga reprezintă “...centru vieții 
comunității evreieşti... alături de care au fost 


organizate şcolile. In cursul istoriei evreilor, 


educaţia şi instruirea copilului era cea mai de 


Fig. 7 Sinagoga Mare din București 
(sursă https://ro.wikipedia.or ) 


seamă îndatorire. Părinţii erau gata, în acest 


scop, de orice sacrificiu.” (Carmilly-Weinberger, 1996, p.100). Primele mărturii referitoare 
la construirea de sinagogi pe teritoriul României, duc înapoi în timp spre secolele XVI- 


XVII. (Costachie, 2004, p. 180) 

Un alt element caracteristic în special lumii evreieşti din România a fost reprezentat 
de mișcarea hasidică. Hasidismul a reprezentat esenţa unei mișcări complexe de renaștere 
religioasă, care a modelat profund viaţa spiritual a evreilor din România. (Costachie, 2004, 
p.182) 

Un alt element caracteristic evreilor îl constituie sărbătorile evreiești, care pot fi 
împărţite în trei mari categorii: sărbători religioase (Rosh Hashana, Yom Kippur), sărbători 
istorice (Purim, Hanukka) şi sărbători agricole (Sukkot, Lag BaOmer). 

Roş Hașana (Anul Nou) (literal „Capul anului”) este Anul Nou evreiesc şi, 
conform credinței mozaice, este o zi de judecată în care Dumnezeu judecă fiecare persoană 
individual, în funcție de faptele sale, şi face un decret pentru anul următor. Sărbătoarea se 
caracterizează prin porunca specială de suflare în corn (şofar). 

Purim (sorţi) făcând referire la loteria folosită de Haman pentru a alege data de 
exterminare a evreilor. Purim este o sărbătoare veselă şi de aceea oamenii obişnuiesc să se 
mascheze, să organizeze carnavaluri, să pună în scenă piese de teatru şi să se mănânce 
delicatese. O astfel de delicatesă este şi Humentaschen (literal „buzunarele lui Haman”). 
Aceste prăjituri triunghiulare umplute cu gem sau seminţe de mac, miere şi nuci, amintesc 
de pălăria în trei colţuri a lui Haman. 

Hanukka (Sărbătoarea luminilor), celebrează victoria macabeilor asupra 
monarhiei seleucide din Siria, eveniment desfășurat cu mai bine de 2000 de ani în urmă. 
Ceremonia sărbătorii are loc în special acasă, în familie, dar şi în sinagogi. Timp de opt 
nopți, cât durează sărbătoarea, 5 familii se adună în jurul unui sfeşnic hanukia — un 
candelabru special cu opt braţe, în care se ard opt lumânări. În prima noapte, capul familiei 
aprinde o lumânare. În cea de-a doua seară, două lumânări, şi aşa mai departe, până când, 
în cea de-a opta seară, se aprind toate lumânările. Există obiceiul ca sfeşnicul să fie aşezat 
în pragul uşii sau la fereastră, o cale pentru evrei de a împărtăşi bucuria sărbătorii cu restul 


comunității în mijlocul căreia trăiesc. 
Mai recentă, Yom Hashoa este Ziua Memorială a Holocaustului, când evreii îşi 


amintesc de milioanele de oameni uciși în Holocaust. In Israel, o sirena suna timp de două 


minute la ora 11; atunci toată lumea se opreşte din lucru și păstrează un moment de linişte. 

CAPITOLUL IV. ROLUL ȘI LOCUL ÎN SOCIETATEA 
CONTEMPORANĂ A EVREILOR 


Cunoscuţi pe aceste meleaguri încă din Dacia Romană, evreii au tranzitat Ţările 
Române în secolele XIV-XV, au statornicit aşezări şi comunităţi în secolele XVI-XVII, au 
proliferat demografic (secolele XVIII-XIX) şi au atins apogeul — demografic, economic, 
cultural în România Mare. 

În urma pierderilor teritoriale ale României, precum și ca urmare a Holocaustului, 
s-a produs o diminuare drastică a populaţiei evreieşti din România. Evreii din România de 
azi se străduiesc să păstreze şi să continue realizările de altădată. 

La 16 februarie 1936, Uniunile de Comunităţi din Vechiul Regat şi din Provincii 
(Uniunea Comunităţilor Evreieşti din Vechiul Regat — UCEVR; din Ardeal şi Banat — 
UCEAB; din Bucovina - UCEB; din Basarabia — UCEB), reunite într-o conferință pe 
întreaga ţară, au hotărât înfiinţarea Federaţiei Uniunilor de Comunităţi Evreieşti din 
România — FUCER şi l-au ales ca preşedinte pe Sigmund Birman, cunoscut filantrop și 


industriaș. Între anii 1941-1944, FUCER 


pui aiior 
a fost dizolvată şi înlocuită cu Centrala C A România . 
3 : O a 
Evreilor din România (CER), organ cu Fă Ma Ô Q e 
subordonare guvernamentală C Ka a Y 
P f E R: N va Ô L 9 Și P > 
In 1945 se reorganizează FUCER, Er dh A 5 
care devine, din 1949, FCER — Federația * I E 
K 
Comunităților Evreieşti din România. La l P 0 9 R (~ 5 
conducerea FUCER şi FCER s-au A 
A 
succedat în timp mulți lideri. Din anul H À Fi 
' : * pe > 
2012 şi până în prezent preşedintele wms 
Federației este Aurel Vainer. Fig. 8 Sigla FCER 


(sursă http://www.cdep.ro ) 


FCER (Fig. 8 ) este persoana juridică de drept privat, nonprofit, organizație 
neguvernamentală şi apolitică, cu profil etnic, cultural, social şi de cult mozaic, 
reprezentantul la nivel național şi internațional al evreilor cetățeni români, care acționează 
pentru păstrarea, apărarea şi dezvoltarea identității iudaice. FCER se bazează pe adeziunea 


comunităților locale, ți funcționează pe principiul fratietății si solidarității. 

La nivel mondial, cea mai mare organizaţie care reunește comunitățile evreieşti din 


peste 100 de ţări este Congresul Evreiesc din Lume ( Fig. 9 ) cu sediile la New York, 


Bruxelles, Geneva şi Israel. 


AY WORLD 


(DD _ewisn 


CONGRESS 


Fig. 9 Sigla CEL 
(sursă http://www.edep.ro ) 


CAPITOLUL V. PATRIMONIU F.C.E.R. 


Patrimoniul Imobiliar al F.C.E.R. (valoarea întreagă imobiliară a proprietăților) este 


structurat de aceasta în: 


patrimoniu sacru — reprezentând moştenirea cultural-spirituală a evreilor din 
România, parte integrantă din patrimoniul naţional și internațional; 

bunuri de uz comunitar; 

patrimoniu economic (portofoliu) — acea parte a patrimoniului imobiliar care are 


potențialul de a genera profit. 


Analiza Patrimoniului F.C.E.R. a evidenţiat că cele mai multe proprietăţi nu sunt 


încă întabulate pe numele acesteia și, pe lângă alte dezavantaje evidente, aceasta împiedică 


şi asigurarea lor conform legii. De aceea, la finele anului 2009 F.C.E.R. reușise să aibă în 


evidențe: 


Patrimoniu economic: 1073 unităţi locative (Bucureşti 396, Oradea 154, Timi;oara 
63, Cluj-Napoca 58, Brăila 56, Rădăuţi 48); 

Proprietăţi de uz comunitar: 

3 Centre de Instruire şi Recreere (Cristian, Borsec, Eforie); 

140 unităţi de folosire comunitară în care sunt incluse şi proprietățile donate cu 


clauză de uzufruct viager (care rămân în folosinţa donatorilor); 

V Centre Comunitare Evreieşti (JCC) în Bucureşti, Oradea, lași şi, în viitorul 


apropiat, Timișoara; 


e Patrimoniu sacru: 

V 821 cimitire, dintre care: 17 Monumente Istorice; 720 localități cu cimitire 
evreieşti, din care doar în 148 mai există evrei iar în 650 localităţi nu mai există 
evrei; 

v 88 sinagogi (39 în Transilvania și Banat; 33 în Moldova; 14 în Muntenia și Oltenia; 
2 în Dobrogea), dintre care: 43 în funcțiune; 6 foste Sinagogi, desacralizate în 


perioada comunistă; 34 Monumente Istorice. 


CONCLUZII 


„Sperăm ca populaţia evreiască din România să rămână prezentă mult timp de acum 
înainte, prin calitățile sale şi prin ceea ce oferă din punct de vedere social, economic, 
intelectual, cultural şi nu, în ultimul rând politic, care au individualizat-o şi care au făcut 
din ea, o parte componentă importantă, chiar foarte importantă, a populaţiei țării.” 
(Costachie S., 2004, p.159) 

După o convieţuire de veacuri, există profunde legături între români si evrei. 
Respectul față de evrei, confirmat de numeroase stereotipuri pozitive, este întotdeauna 
înşoţit de regretul dispatiţiei acestei minorităţi din România. Așa cum dorul evreilor plecaţi 
se traduce prin lucrări dedicate României şi românilor, în număr foarte mare, care apar an 
de an la Tel-Aviv. Multiple sunt domeniile vieţii româneşti care au fost amprentate de 
personalităţi ale culturii evreieşti. Viaţa orașelor a fost alta după venirea evreilor, viața 
şcolilor şi raportarea la studiu, cântecele şi jocurile populare s-au influenţat reciproc. 

România este o ţară cu o profundă moștenire evreiască. Relaţiile între comunitatea 
evreilor şi comunitățile conlocuitoare erau întotdeauna foarte bune, evreii înşişi îi 
considerau pe români un popor primitor. Adeseori se povesteşte de relaţiile de bună 


vecinătate şi de toleranţă religioasă, mai ales în mediile urbane. 

